Jana Herbsta
Jana Herbsta (dzimusi 1991. gada 14. septembrī Cēsīs) ir latviešu aktrise. 2010. gadā beigusi Draudzīgā aicinājuma Cēsu Valsts ģimnāziju. 2014. gadā absolvējusi Latvijas Kultūras akadēmijas Rīgas Krievu teātra kursu pie Igora Koņajeva. Tajā pašā gadā kļuvusi par Rīgas Krievu teātra aktrisi. Filmējusies seriālos "UgunsGrēks" un "Ēnu spēles", kā arī vairākās studentu filmās. Atveidoja galveno lomu Jāņa Ābeles režisētajā 2018. gada spēlfilmā "7 miljardi gadu pirms pasaules gala".